PATVIRTINTA

 Jonavos pradinės mokyklos

 direktoriaus 2019 m. sausio 3 d.

 įsakymu Nr.V1-

|  |  |  |
| --- | --- | --- |
|  |  |  |

**JONAVOS PRADINĖS MOKYKLOS TARYBOS NUOSTATAI**

1. **MOKYKLOS TARYBOS PASKIRTIS**

1.Mokyklos taryba (toliau – Taryba) yra aukščiausioji Mokyklos savivaldos institucija, sudaryta iš mokinių, mokytojų, tėvų (globėjų, rūpintojų). Už savo veiklą Taryba atsiskaito ją rinkusiems Mokyklos bendruomenės nariams. Tarybos paskirtis yra:

* 1. didinti savivaldos, steigėjų, partnerių ir bendruomenės įtaką mokyklos veiklos veiksmingumui per

dalyvių veiklos suaktyvinimą, jų įtraukimą į tiesioginį bendradarbiavimą ir jų veiklos koordinavimą;

* 1. užtikrinti mokyklos veiklos skaidrumą per atskirų mokyklos ir vietos bendruomenių grupių įtraukimą į

mokyklos veiklos gerinimą kaip mokyklos administracijos patarėjus;

* 1. spręsti kompleksiškiems uždaviniams, kurie susiję su keletu interesų grupių.
1. **BENDROSIOS NUOSTATOS**

2. Jonavos pradinės mokyklos Tarybos nuostatai (toliau –Nuostatai) nustato Jonavos pradinės mokyklos

Tarybos veiklos organizavimo, vykdant jai pavestus uždavinius, tvarką.

3. Nuostatams pritariama Tarybos posėdyje Tarybos narių balsų dauguma, juos tvirtina mokyklos

direktorius.

1. Organizuojant Tarybos veiklą vadovaujamasi Lietuvos Respublikos Švietimo įstatymu, Švietimo

ministro įsakymais, ŠMM nutarimais, steigėjo įsakymais, mokyklos nuostatais, mokyklos direktoriaus įsakymais, kitais tesės aktais.

1. **MOKYKLOS TARYBOS SUDĖTIS**
2. Tarybą sudaro lygiomis dalimis (po tris):
	1. mokiniai ( ketvirtų klasių),

5.2. mokytojai,

5.3. mokinių tėvai (globėjai, rūpintojai).

**IV. MOKYKLOS TARYBOS FUNKCIJOS**

1. Tarybos funkcijos:

6.1. sprendžia Mokyklai svarbius palankios ugdymui aplinkos kūrimo klausimus;

6.2. teikia siūlymus dėl Mokyklos strateginių tikslų, uždavinių ir jų įgyvendinimo priemonių;

6.3. pritaria Mokyklos strateginiam planui, Mokyklos metiniam veiklos planui, Mokyklos ugdymo planui, Nuostatams, svarsto kitus Direktoriaus teikiamus klausimus;

6.4. pasirenka Mokyklos veiklos įsivertinimo sritis, veiklos kokybės įsivertinimo atlikimo metodiką. Analizuoja įsivertinimo rezultatus ir priima sprendimus dėl Mokyklos veiklos tobulinimo;

6.5. teikia siūlymus dėl Nuostatų pakeitimo ar papildymo, Mokyklos vidaus struktūros tobulinimo;

6.6. kiekvienais metais svarsto ir vertina Direktoriaus metų veiklos ataskaitą ir teikia savo sprendimą dėl ataskaitos įvertinimo Savivaldybės tarybai;

6.7. svarsto kitų Mokyklos savivaldos institucijų ar Mokyklos bendruomenės narių iniciatyvas ir teikia siūlymus Direktoriui.

7. Suderinus su mokyklos direktoriumi, keičia Tarybos nuostatus.

8. Talkina formuojant mokyklos materialinius ir intelektualinius išteklius.

1. Skiria atstovus į mokytojų atestacijos komisiją.
2. Taryba gali sustabdyti kitų mokyklos savivaldos institucijų sprendimų įgyvendinimą, kol jų teisingumą

ir teisėtumą ištirs kompetentingos institucijos.

**V. MOKYKLOS TARYBOS VEIKLOS ORGANIZAVIMAS**

11. Tarybos nariu gali būti asmuo, turintis žinių ir gebėjimų, padedančių siekti Mokyklos strateginių tikslų ir įgyvendinti Mokyklos misiją. Tarybos nariu negali būti Direktorius, valstybės politikai, politinio (asmeninio) pasitikėjimo valstybės tarnautojai.

12. Tarybą sudaro nelyginis asmenų skaičius (devyni): lygiomis dalimis (po tris) renkami asmenys, atstovaujantys mokiniams, mokytojams, mokinių tėvams (globėjams, rūpintojams).

13. Mokytojai į Tarybą renkami slaptu balsavimu mokytojų tarybos posėdyje, tėvai (globėjai, rūpintojai) – atviru balsavimu mokyklos tėvų aktyvo susirinkime trejų metų kadencijai.

14. Mokiniai į Tarybą renkami ketvirtų klasių mokinių susirinkime vienerių metų kadencijai.

15. Tarybos nario įgaliojimai nutrūksta, kai pasibaigia įgaliojimo laikas, kai jis nebegali eiti savo pareigų dėl sveikatos būklės, atsistatydina, pripažįstamas neveiksniu arba kai jo elgesys nesuderinamas su Tarybos nario pareigomis.

16. Tarybai vadovauja pirmininkas, išrinktas atviru balsavimu, balsų dauguma pirmajame Tarybos posėdyje.

17. Tarybos posėdžiai kviečiami ne rečiau kaip tris kartus per metus Tarybos pirmininko iniciatyva arba Tarybos nutarimu. Tarybos posėdį gali inicijuoti Mokyklos administracija (Direktorius, Direktoriaus pavaduotojas ugdymui). Tarybos posėdis yra teisėtas, jeigu jame dalyvauja ne mažiau kaip du trečdaliai visų Tarybos narių. Nutarimai priimami atviru balsavimu, dalyvaujančių balsų dauguma. Esant vienodam balsų skaičiui, lemiamą balsą turi Tarybos pirmininkas. Tarybos posėdžiuose gali dalyvauti kviestiniai asmenys.

18. Tarybos priimti nutarimai yra teisėti, jeigu neprieštarauja Lietuvos Respublikos teisės aktams, ir yra privalomi visai Mokyklos bendruomenei. Jei Direktorius ar švietimo priežiūrą vykdančios institucijos nustato, kad Tarybos priimti sprendimai prieštarauja Lietuvos Respublikos įstatymams ir kitiems teisės aktams, siūlo Tarybai juos svarstyti iš naujo. Tarybai atsisakius, ginčas sprendžiamas Lietuvos Respublikos įstatymų nustatyta tvarka.

**VI. MOKYKLOS TARYBOS NARIŲ TEISĖS IR PAREIGOS**

 19.  Kiekvienas tarybos narys:

 19.1. turi teisę išsakyti savo mintis ir pažiūras bet kuriuo klausimu;

 19.2. dalyvauja Tarybos posėdžiuose, jaučia atsakomybę ir įsipareigoja sąžiningai atlikti jam pavestas veiklas;

 19.3. Tarybos nario įgaliojimai gali būti pačios tarybos panaikinti, jei narys per metus be pateisinamos priežasties neatvyko į pusę posėdžių;

 19.4. turi teisę gauti iš mokyklos administracijos informaciją apie mokyklos veiklą.

**VI. MOKYKLOS TARYBOS VEIKLOS ATSISKAITOMYBĖ**

 20. Tarybos pirmininkas kasmet atsiskaito už Tarybos veiklą mokyklos darbuotojų bei mokyklos tėvų aktyvo susirinkimuose.

**VII. BAIGIAMOSIOS NUOSTATOS**

1. Pasibaigus trejų metų laikotarpiui, pagal nuostatuose apibrėžtą tvarką formuojama nauja Taryba.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_